ಜೀರೋಕಾರ್ಬನ್‌ಸಿಟಿಯು ವಿಶ್ವದ ನಗರಗಳು ಎದುರಿಸುತ್ತಿರುವ ಹವಾಮಾನ ಬದಲಾವಣೆ ಮತ್ತು ಶಕ್ತಿಯ ಸವಾಲುಗಳು ಕುರಿತು ಜಾಗೃತಿ ಹುಟ್ಟುಹಾಕಲು ಬ್ರಿಟಿಶ್‌ ಕೌನ್ಸಿಲ್‌ ಆಯೋಜಿಸುವ ಜಾಗತಿಕ ಆಂದೋಲನವಾಗಿದೆ. ಕೌನ್ಸಿಲ್ ತನ್ನ ವಿಜ್ಞಾನದ ಕೆಲಸಗಳಿಗೆ ಹವಾಮಾನ ಬದಲಾವಣೆಯನ್ನು ಮುಖ್ಯ ವಿಷಯವನ್ನಾಗಿ ಆರಿಸಿಕೊಂಡಿದೆ, "ಈ ಪ್ರಮುಖ ಸಮಸ್ಯೆಯನ್ನು ನಿಭಾಯಿಸುವಲ್ಲಿ ಬ್ರಿಟನ್‌ ತೋರಿಸುತ್ತಿರುವ ನಾಯಕತ್ವ ಮತ್ತು ಜಾಗತಿಕ ಸವಾಲುಗಳನ್ನು ಎದುರಿಸುವ ಪ್ರಯತ್ನಗಳನ್ನು ಪುನಶ್ಚೇತನಗೊಳಿಸಲು ಜಿ8 ಮತ್ತು ಇಯು ಪ್ರೆಸಿಡೆನ್ಸೀಸ್‌ಗಳನ್ನು ಬಳಸುವ ಪ್ರಧಾನ ಮಂತ್ರಿಯವರ ಬದ್ಧತೆಯನ್ನು ಎತ್ತಿಹಿಡಿಯಲು" ಕೌನ್ಸಿಲ್ ಇದನ್ನು ಆಯ್ಕೆ ಮಾಡಿಕೊಂಡಿದೆ. ಈ ಕಾರ್ಯಕ್ರಮವು ಒಂದು ಪ್ರವಾಸೀ ಪ್ರದರ್ಶನ, ಒಂದು ಆನ್‌ಲೈನ್‌ ಜಾಗತಿಕ ಚರ್ಚೆ ಮತ್ತು ಉಪನ್ಯಾಸಗಳು ಹಾಗೂ ವಿಚಾರಸಂಕಿರಣಗಳ ಒಂದು ಸರಣಿಗಳನ್ನು ಒಳಗೊಂಡಿದೆ. 62 ದೇಶಗಳು ಜೀರೋಕಾರ್ಬನ್‌ಸಿಟಿ ಕಾರ್ಯಕ್ರಮದಲ್ಲಿ ಭಾಗವಹಿಸಿವೆ ಮತ್ತು 2.5 ದಶಲಕ್ಷ ಜನರನ್ನು ಆಂದೋಲನದ ಮೂಲಕ ನೇರವಾಗಿ ತಲುಪಲಾಗಿದೆ. 

ಪರಿಸರ, ಆಹಾರ ಮತ್ತು ಗ್ರಾಮೀಣ ವ್ಯವಹಾರಗಳ ಇಲಾಖೆಯ 2006ರ ಒಂದು ಯಶಸ್ವೀ ಯುವ ಆಂದೋಲನದ ನಂತರ, ಬ್ರಿಟಿಶ್‌ ಕೌನ್ಸಿಲ್‌ "ಹವಾಮಾನ ಬದಲಾವಣೆ ಚಾಂಪಿಯನ್ಸ್‌" ಕಾರ್ಯಕ್ರಮವನ್ನು ಆರಂಭಿಸಿತು. ಇದರಲ್ಲಿ ಜಿ8+5ಅನ್ನು ಪ್ರತಿನಿಧಿಸುವ 13 ದೇಶಗಳಿಂದ (ಪ್ರತಿ ದೇಶದಿಂದ ಮೂವರು) ಯುವ ಚಾಂಪಿಯನ್ನರನ್ನು ಆಯ್ಕೆ ಮಾಡಲಾಗುವುದು.[2] ಯೋಜನೆಯ ಗುರಿಯು ಈ ಯುವ ರಾಯಭಾರಿಗಳಿಗೆ ಹವಾಮಾನ ಬದಲಾವಣೆಯ ಪರಿಣಾಮಗಳು ಮತ್ತು ಅವರದೇ ಸಮುದಾಯಗಳಲ್ಲಿ ಇದಕ್ಕೆ ನಿವಾರಣೋಪಾಯಗಳ ಕುರಿತು ಜಾಗೃತಿಯನ್ನು ಹರಡಲು ಆಸ್ಪದ ಕಲ್ಪಿಸುವುದಾಗಿದೆ. 

ಚಾಂಪಿಯನ್‌ಗಳು ಮೊದಲು 2008ರಲ್ಲಿ ಲಂಡನ್‌ಗೆ ಭೇಟಿ ನೀಡಿದರು. ಅಲ್ಲಿ ಅವರು ಜಿ8 ಪರಿಸರ ಸಚಿವರಿಗೆ ಮೂರು ಮಹತ್ವಾಕಾಂಕ್ಷೆಯ ಸವಾಲುಗಳನ್ನು ಅಭಿವೃದ್ಧಿಪಡಿಸಿದರು. ನಂತರ ವಿಶ್ವಾದ್ಯಂತದ ಯುವಜನರು ತಮ್ಮ ಇಷ್ಟದ ಸವಾಲಿಗೆ ಮತ ಹಾಕಿದರು. ಚಾಂಪಿಯನ್ನರು ಗೆದ್ದ ಆಯ್ಕೆಯನ್ನು ಜಪಾನಿನ ಕೋಬೆಯಲ್ಲಿ, "ಕೋಬೆ ಸವಾಲು" ಎಂದು ಪ್ರಸ್ತುತಪಡಿಸಿದರು. ಜೊತೆಗೆ ತಮ್ಮ ದೇಶಗಳಲ್ಲಿ ಒಂದು ಯೋಜನೆಯನ್ನು ಪೂರ್ಣಗೊಳಿಸಲು ಮತ್ತು ಅದರ ಪ್ರಗತಿಯ ಕುರಿತು ವರದಿಮಾಡಲು ಬದ್ಧರಾದರು. 

ಜೀರೋಕಾರ್ಬನ್‌ಸಿಟಿ (ಶೂನ್ಯಇಂಗಾಲನಗರ)
ಬ್ರಿಟನ್‌ ಯುವ ಸೃಜನಶೀಲ ವಾಣಿಜ್ಯೋದ್ಯಮಿ ಪ್ರಶಸ್ತಿಗಳು
ಸೃಜನಶೀಲ ವಾಣಿಜ್ಯೋದ್ಯಮಿಯ ವ್ಯಾಖ್ಯಾನ
ಶಾಂತಿಗಾಗಿ ಇಂಗ್ಲಿಶ್‌‌